Public procurement notice: Contract Award Notice
Published: 2024-11-28
Buyer: Digitaliseringsstyrelsen
Country: DK
Region: DK011
Contract type: Services
Procedure: Open procedure
CPV classification: 71248000 | 72000000 | 72150000 | 72200000 | 72300000
Estimated value: 24400000 DKK
Award criteria: quality, price

Technical requirements: Digitaliseringsstyrelsen ("ordregiver") har ansvaret for at monitorere og føre tilsyn med offentlige organers websteders og mobilapplikationers overholdelse af kravene i webtilgængelighedsloven (LOV nr. 692 af 08/06/2018). Ordregivers egne medarbejdere varetager den regulatoriske vejledning, men antallet af monitoreringer og tilsyn, som skal gennemføres, betyder, at ordregiver har brug for assistance.

Digitaliseringsstyrelsen er en styrelse under Digitaliserings- og Ligestillingsministeriet. Ministeriet har mulighed for at købe ind på kontrakten, men sådanne indkøb vil være af begrænset omfang, og vil blive foretaget gennem Digitaliseringsstyrelsen.

Kontrakten omfatter gennemførelse af monitoreringer af offentlige organers websteders og mobilapplikationers overholdelse af de lovbestemte webtilgængelighedskrav, rapportering af monitoreringsresultater og dataopsamling til kommunikation om tværgående læring, rådgivning og vejledning til offentlige organer i forbindelse med vejledningsmøder, og bistand til besvarelse af konkrete henvendelser på webtilgængelighedsområdet, mv. I forbindelse hermed skal leverandøren indgå i et samarbejde med ordregiver, der understøtter en fortsat kvalitetsbevidst og omkostningseffektiv monitorerings- og tilsynsproces.

På baggrund af ordregivers stikprøveudtag skal leverandøren udarbejde
forslag til de konkrete sider, som skal monitoreres. Leverandøren skal foretage tjek af tilgængelighedserklæringer, gennemføre et antal forenklede og dybdegående monitoreringer af websteder og dybdegående monitoreringer af mobilapplikationer (antallet fremgår af udbudsmaterialets bilag 2). Dertil skal Leverandøren præsentere testresultaterne i ordregivers rapportskabelon med tilhørende bemærkninger om eventuelle opmærksomhedspunkter i forhold til evalueringen. 

Leverandøren skal anvende et automatisk testværktøj baseret på ACT-regler og kunne gennemføre løbende forbedringsarbejder og fejlrettelse i testværktøjet.

Leverandørens gennemførelse af ydelserne sker ud fra et formål om at give brugerne fordel af bredere adgang til offentlige tjenester gennem websteder og mobilapplikationer. Det mere konkrete formål med ydelserne er at sikre overholdelse af de lovbestemte rammer. Ydelserne skal således bl.a. overholde alle gældende direktiver, love, bekendtgørelser samt andre myndighedskrav (herunder særligt direktiv 2016/2102 af 26/10 2016, Kommissionens gennemførelsesafgørelse (EU) 2018/1524 af 11/10 2018, tilgængelighedsloven og BEK nr. 904 af 22/8 2019) - som nærmere angivet i udbudsmaterialets bilag 2.

Ud over assistance til gennemførelse af konkrete monitoreringer har ordregiver brug for at kunne trække på leverandørens viden og erfaring om tilgængeliggørelse og monitorering. Kontrakten omfatter derfor også mulighed for bestilling af konsulentydelser og særskilte leverancer, jf. udbudsmaterialets bilag 2, herunder:
• Skriftlige vejledninger, best practice anbefalinger og FAQ’s
• Videoindhold eller andet visuelt materiale
• Undervisning i webtilgængelighed
• Tilgængelighedstest og afdækning af brugervenlighedsudfordringer af ordregivers egne websteder og mobilapplikationer samt indhold derpå
• Bistå i vurderingen af de fejl, der er påvist i monitoreringen og særligt i forhold til estimat for fejlrettelse i den konkrete løsning
• Gentest og opfølgning på offentlige organers rettidige efterlevelse af tidligere meddelte påbud og udvalgte tilgængelighedsfejl
• Udvikling af it-løsninger til understøttelse af ordregivers opgaveløsning på webtilgængelighedsområdet. Herunder fx videreudvikling af ordregivers platform for resultatvisning (Webtilsyn) samt udvikling af en ny it-løsning til udfyldelse og ajourføring af den lovpligtige tilgængelighedserklæring (WAS-Tool). 
Endvidere omfatter kontrakten applikationsdrift, -support og –vedligeholdelse af Webtilsyn og på sigt eventuelle it-løsninger, som leverandøren måtte levere under kontrakten.
Ved kontraktens ophør vil leverandøren skulle overdrage viden til en eventuel ny leverandør af tilsvarende ydelser.
Leverandøren vil skulle deltage i statusmøder og andre møder på ordregivers adresse, herunder ved udførsel af særskilte leverancer efter en agil metode. Størstedelen af ydelserne er ikke begrænset til et bestemt udførelsessted.
I henhold til LBK nr. 593 af 2.6.2016 om Klagenævnet for Udbud med senere ændringer, gælder følgende frister for indgivelse af klage:
Klage over udbud eller beslutninger omfattet af udbudslovens afsnit II, som ikke er omfattet af lovens stk. 1, skal, jf. lovens § 7, stk. 2, være indgivet til Klagenævnet for Udbud inden:
1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort;
2) 30 kalenderdage regnet fra dagen efter den dag, hvor ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen;
3) 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. § 2, stk. 2, eller udbudslovens § 171, stk. 4;
4) 20 kalenderdage regnet fra dagen efter at ordregiveren har meddelt sin beslutning, jf. udbudslovens § 185, stk. 2, 2. pkt. 
Har en ordregiver fulgt proceduren i lovens § 4, for at sikre, at en kontrakt ikke erklæres for uden virkning, jf. lovens § 7, stk. 3, skal en klage over, at ordregiveren i strid med udbudsdirektivet har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, forudsat at bekendtgørelsen indeholder begrundelsen for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende.
Senest samtidig med at en klage indgives til Klagenævnet for Udbud, skal klageren, jf. lovens § 6, stk. 4, skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i standstill-perioden, jf. § 3, stk. 1 eller 2, eller i den periode på 10 kalenderdage, som er fastsat i § 4, stk. 1, nr. 2. I tilfælde, hvor klagen ikke er indgivet i de nævnte perioder, skal klageren tillige angive, hvorvidt der begæres opsættende virkning, jf. lovens § 12, stk. 1.
Klagenævnet for Udbuds egen klagevejledning kan findes på naevneneshus.dk.


Winner: Inqlude IT ApS
Number of bids: 2